

ประกาศองค์การบริหารส่วนตำบลประจันตคาม

เรื่องนโยบายไม่รับของขวัญ (No Gift Poilcy)ขององค์การบริหารส่วนตำบลประจันตคาม .............................................. . . ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2561 มาตรา 128 วรรคหนึ่ง ห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใดอันอาจคำนวณเป็นเงินได้จากผู้ใด นอกเหนือจากทรัพย์สินหรือประโยชน์อื่นอันควรได้ตามกฎหมาย กฎ หรือข้อบังคับที่ออกโดยอาศัยอำนาจตามบทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใด โดยธรรมจรรยา ตามหลักเกณฑ์และจำนวนที่คณะกรรมการ ป.ป.ช. กำหนด และตามมติคณะรัฐมนตรีเมื่อวันที่ 8 ธันวาคม 2563 ได้เห็นชอบแผนการปฏิรูปประเทศด้านป้องกันและปราบปรามการทุจริตและประพฤติมิชอบ(ฉบับปรับปรุง)โดยกำหนดให้มีการขับเคลื่อน เพื่อดำเนินการปฏิรูปที่สำคัญ (Big Rock) กิจกรรมปฏิรูปที่ 4 พัฒนาระบบราชการไทยให้โปร่งใส ไร้ผู้ประโยชน์ ซึ่งเป้าหมายที่ 1 ข้อ 1.1 “ให้หน่วยงานทุกหน่วยงานประกาศตนเป็นหน่วยงานที่เจ้าหน้าที่ของรัฐทุกคนไม่รับของขวัญและของกำนัลทุกชนิดจากการปฎิบัติหน้าที่ (No Gift Policy)” อีกทั้งองค์การบริหารส่วนตำบล ประจันตคามยังได้ประกาศเจตจำนงในการบริหารงานด้วยความสุจริตขององค์การบริหารส่วนตำบลประจันตคาม เพื่อเป็นมาตรการในการพัฒนาหน่วยงานให้เจ้าหน้าที่ในสังกัดได้ถือปฏิบัติควบคู่กับกฎ ระเบียบ และ ข้อบังคับอื่น ๆ และเพื่อขับเคลื่อนกิจกรรมการปฏิรูปตามแผนการปฏิรูปประเทศข้างต้น สร้างความโปร่งใสภายในหน่วยงาน สร้างค่านิยมในการปฏิบัติหน้าที่และพึงปฎิบัติให้เป็นวัฒนธรรมขององค์การบริหารส่วนตำบลประจันตคาม

ดังนั้น เพื่อเสริมสร้างวัฒนธรรม ค่านิยมสุจริต และหลีกเลี่ยงการกระทำอันมีผลต่อดุลพินิจหรือการตัดสินใจ ในการปฏิบัติหน้าที่ซึ่งนำไปสู่การเลือกปฏิบัติ หรือก่อให้เกิดผลประโยชน์ทับซ้อนองค์การบริหารส่วนตำบลประจันตคาม จึงกำหนด นโยบายให้ผู้บริหาร พนักงาน เจ้าหน้าที่ และบุคลากรในสังกัดทุกคนไม่รับของขวัญและของกำนัลทุกชนิดจากการปฏิบัติหน้าที่ (No Gift Policy) ทุกวาระเทศกาลและโอกาสพิเศษต่าง ๆ โดยให้คณะผู้บริหาร สมาชิสภาองค์การบริหารส่วนตำบลประจันตคาม พนักงานองค์การบริหารส่วนตำบลประจันตคาม และพนักงานจ้างทุกประเภท ในสังกัดองค์การบริหารส่วนตำบลประจันตคาม ถือปฏิบัติตามแนวทาง ดังนี้ 1. งดรับ งดให้ของขวัญ ของกำนัลทุกชนิด หรือประโยชน์อื่น จากการปฏิบัติหน้าที่หรือและกับการปฏิบัติหน้าที่ 2. ต้องไม้ถามหรือแสวงหาเพื่อให้ได้มาซึ่งของขวัญของกำนัลทุกชนิด หรือผลประโยชน์อื่นใดที่มิชอบด้วยกฎหมาย 3. ไม่ยินยอมหรือรู้เห็นเป็นใจกับบุคคลในครอบครัวให้หรือรับของขวัญ ของกำนัลทุกชนิดหรือประโยชน์อื่นใดกับผู้ที่เกี่ยวข้องในการปฏิบัติงาน

/ 4. ไม่มีผลประโยชน์…

4. ไม่มีผลประโยชน์ทับซ้อนในการปฏิบัติงาน ตลอดจนการเอื้อประโยชน์ให้ตนเองหรือพวกพ้องของตนเอง อันก่อให้เกิดความเสียหายแก่ทางราชการโดยทุจริต 5. กรณีพบเจ้าหน้าในสังกัดองค์การบริหารส่วนตำบลประจันตคามกระทำความผลดังกล่าว องค์การบริหารส่วนตำบลประจันตคามจะดำเนินการลงโทษอย่างจริงจัง

ทั้งนี้ เว้นแต่กรณีจำเป็นไม่อาจหลีกเลี่ยงได้ ต้องปฏิบัติตามหลักเกณฑ์การรับของขวัญหรือของกำนัลและประโยชน์อื่นใดตามระเบียบสำนักนายกรัฐมนตรีว่าด้วยการให้หรือการรับของขวัญของเจ้าหน้าที่ของรัฐ พ.ศ. 2544 ประกอบประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์การรับทรัพย์สินหรือประโยชน์อื่นใดโดยธรรมจรรยาของเจ้าพนักงานของรัฐ พ.ศ.2563

จึงประกาศให้ทราบโดยทั่วกัน และถือปฏิบัติอย่างเคร่งครัดต่อไป

ประกาศ ณ วันที่ 4 เดือน มกราคม พ.ศ. 2565



(นายนัฐพล เดชสุภา) . นายกองค์การบริหารส่วนตำบลประจันตคาม